Callas Forever

Callas Forever é un filme briográfico de 2002 dirixido por Franco Zeffirelli, quen tamén escribiu o guión xunto a Martin Sherman. É unha homenaxe á amiga de Zeffirelli, a aclamada diva da ópera Maria Callas, a quen el dirixiu nas óperas Norma, La traviata e Tosca.The New York Times review

 Sinopse 
Larry Kelly (Jeremy Irons) é un produtor musical que está en París por un gran concerto. Recibe unha chamada de Sarah Keller (Joan Plowright) instándoo a que vaia ver a súa antiga amiga, a diva da ópera Maria Callas (Fanny Ardant), que está recluída no seu piso de París, coa voz crebada e unha gran depresión pola morte de quen fora o grande amor da súa vida, o naviero grego Aristóteles Onassis. Larry Kelly, que ve moi desmellorada a súa amiga, tenta convencela para que rode unhas óperas para o cinema. Nun comezo, Callas négase porque é consciente do declive da súa voz, pero accede de mala gana cando Kelly lle di que a voz que empregarán será a gravada nos seus mellores anos e que fará playback. Sarah Keller axúdalle a convencer á diva, pois négase uns días máis tarde. Callas grava a ópera Carmen de Georges Bizet, e a soprano pídelle que non a estree, porque pensa que é unha fraude. Máis tarde, Callas pensa en gravar a Tosca de Giacomo Puccini, coa súa propia voz. Pero cando comeza a barallar ideas ó respecto, a diva négase definitivamente. Nunha das escenas finais, Maria reúnese con Larry nunha banca de parque, ela de boa gana comparte o que espera da vida e cun aceno de liberdade remata o encontro e afástase co fondo das árbores do parque, cun sorriso.

 Personaxes 
Fanny Ardant como Maria Callas
Jeremy Irons como Larry Kelly 
Joan Plowright como Sarah Keller 
Jay Rodan como Michael 
Gabriel Garko como Marco
Anna Lelio como Bruna
Stephen Billington como Brendan
Justino Díaz como cantante (Scarpia)
Tara Marie Anderson como xornalista loira

 Notas 

 Véxase tamén 
 Ligazóns externas 

 Ficha en RottenTomatoes 

Categoría:Filmes de 2002
Categoría:Filmes en lingua inglesa
Categoría:Filmes en lingua francesa
Categoría:Filmes en lingua italiana
Categoría:Filmes de Francia
Categoría:Filmes de Italia
Categoría:Filmes de Romanía
Categoría:Filmes de España
Categoría:Filmes do Reino Unido
Categoría:Filmes dirixidos por Franco Zeffirelli
Categoría:Filmes ambientados en Romanía
Categoría:Filmes de 2002 con versión en galego